A Színes Város Csoportnak köszönhetően a Szaffi mesejelenetei díszítik mostantól a Szigony utca 10. számú társasház 600 négyzetméteres tűzfalát.

A ház hőszigetelése és kültéri festése a Józsefvárosi Önkormányzat társasházi támogatási programjának részeként zajlott le. A festéseket minden esetben hőszigetelés előzi meg, így nem pusztán új arculatot kapnak a falak, hanem fel is újítják őket festés előtt.

Hirdetés Hirdetés

A Szaffi festésén 400 liternél is több festéket használtak fel, a projekt munkálatai több hónapon keresztül zajlottak, az alkotói munkában a Színes Város segítségére volt Henrik Irén, a Szaffi alkotójának, Dargay Attilának özvegye.

A Szaffi meséjére épülő festményhez hasonlóan már tervben van a Vízipók-csodapók és a Vuk mesék jeleneteinek ábrázolása is kerületi házakon.